section_heading: Biografija
paragraph_text: Nakon usavršavanja započela je intenzivna Lhotkina čelistička djelatnost kojom se umjetnik u podjednakoj mjeri profilirao kao vrstan solist, komorni glazbenik i orkestralni glazbenik. Ubrzo je postao solo-violončelist Zagrebačke filharmonije. U ovom vodećem hrvatskom simfonijskom orkestru u kojemu i nadalje uspješno djeluje kao vođa dionice Lhotkine su interpretacije eksponiranih čelističkih sola često plijenile pozornost koncertne publike, a nerijetko ih je apostrofirala i recentna glazbena kritika. Predsjednik Republike Hrvatske, g. Franjo Tuđman, odlikovao ga je Redom Danice Hrvatske s likom Marka Marulića.